เรื่องร้องเรียน (ถนน,ความสะอาด,คลอง,ร้องเรียน) วันที่ 2023-08-12 13:21:25 — แขวงสีลม เขตบางรัก กรุงเทพมหานคร
มีการทิ้งขยะลงบนพื้นในซอยสีลม 5 (ละลายทรัพย์) ในช่วงเย็นของทุกวันลงบน "พื้นถนน" โดยตรง ซึ่งส่งผลให้เกิดน้ำเน่า, แมลงสาบ, หนู อยู่ตามพื้นเป็นจำนวนมาก อีกทั้งยังส่งกลิ่นเหม็นทุกครั้งที่เดินผ่าน โดยเฉพาะบริเวณที่ติดกับคลอง ซึ่งจะมีคนเอาขยะมาทิ้งไว้ตรงพื้นตลอด และทำให้พื้นเริ่มแตก/เสียหาย จากการที่ถูกน้ำเน่ากัดกร่อน

ก่อนหน้านี้เคยแจ้งปัญหาดังกล่าวไปกับ สก. วิพุธ ศรีวะอุไร ตั้งแต่ตอนวันที่ 4 เดือนมิถุนายน รวมถึงสำนักงานเขตบางรัก แต่กลับไม่ได้รับการแก้ไขแต่อย่างใด ได้รับเพียงคำตอบว่ามีเจ้าหน้าที่ของ กทม. ไปเก็บขยะทุกวัน (ซึ่งนอกจากจะเก็บช้าแล้ว ยังไม่ใช่วิธีการแก้ปัญหาที่ถูกต้อง) รวมถึงไม่สามารถนำถังขยะแยกประเภทแบบที่ไว้ตามถนนใหญ่ของสีลมมาตั้งได้ ด้วยเหตุผลว่าไม่มีถังขยะ ทำให้ตั้งแต่ผ่านมา 2 เดือน ก็ยังมีคนนำถังขยะมาทิ้งลงบนพื้นที่จุดเดิมๆอย่างต่อเนื่อง และไม่เคยได้รับการแก้ไข

แม้จะติดต่อเปิดเคสซ้ำผ่านทาง Traffy Fondue ไปกี่ครั้ง สุดท้ายก็ได้รับการตอบรับเพียงแค่ส่งเจ้าหน้าที่ไปเก็บขยะที่ถูกทิ้งตามพื้นโดยตรงเหมือนเดิมตอนกลางคืนและปิดเคสอย่างไม่แยแส แต่วิธีการแก้ไขที่ถูกต้องคือควรจะเปลี่ยนจุดทิ้งขยะให้เป็นทางการ เช่น หน้าปากซอย ไม่ใช่ให้ทิ้งตามหน้าอาคารกลางซอย รวมถึงมีถังขยะมาจัดวางเพื่อไม่ให้คนทิ้งขยะบนพื้น เพราะส่งผลเสียต่อถนนและสภาพแวดล้อมบริเวณใกล้เคียงอย่างมาก 

ได้รับความเดือดร้อนเป็นอย่างมาก รบกวนช่วยเหลือทีครับ จนปัญญาจริงๆเพราะหลังจากที่แจ้งไปก่อนหน้าทั้ง สก. และ สนง.เขต ก็ไม่มีใครมาดำเนินการแก้ไขอย่างจริงจังให้เลย